Wit mense in Suid-Afrika skrikwekkend minder | Maroela Media
Deur Marianne Breytenbach
Frans Cronje van die SA Instituut vir Rasseverhoudings is onlangs deur 'n joernalis genader oor die toekoms van wit mense in Suid-Afrika. Sy antwoord was dat wit mense teen die middel van hierdie eeu bes moontlik uit die bevolking sal verdwyn.
Cronje was jare gelede deel van 'n span wat die toekoms van die Suid-Afrikaanse bevolking bestudeer het. Omdat daar 'n aantal huidige en historiese vrae oor die akkuraatheid van Suid-Afrikaanse bevolkingsyfers is, het die span noukeurig na die ouderdomstruktuur van die bevolking gekyk.
Een van die bevindings was dat daar meer wit mense in die ouderdomsgroep 50 tot 59 was as mense van die ouderdom 20 tot 29. Oor die hele ouderdomsgroep 20 tot 40 jaar was daar bewyse van wit mense wat die land verlaat het. Die span het dié getal op etlike honderdduisende geskat.
Daar is ook bevind dat hierdie wit mense Suid-Afrika ná 1994 verlaat het. Die span het dit geweet omdat diesulke jongmense se ouers nog in die data verskyn het, maar die kinders voor 1994 nog te jonk sou wees om sonder hulle ouers te emigreer.
Die span het ook opgemerk dat daar 'n skerp afname was in die getal wit kinders wat in Suid-Afrika gebore word. Dit was nie die afname wat 'n mens sou verwag van 'n al voorspoediger middelklas wat minder kinders kry nie. Die getal wit kinders wat in Suid-Afrika gebore word is 'n weerspieëling van die afname in die getal wit mense in die ouderdomsgroep 20 tot 40 jaar.
Die feit dat baie jong wit mense buite Suid-Afrika kinders kry, suggereer dat hulle die land permanent verlaat het. Volgens Cronje is dit onwaarskynlik dat wit mense na Suid-Afrika sal terugkeer nadat hulle kinders in die buiteland gebore is.
Die navorsingspan het voorspel dat Suid-Afrika se wit bevolking al ouer sal word en mettertyd tot byna niks nie sal verminder. Daar is beraam dat 40% van die huidige wit bevolking in die volgende drie dekades weens ouderdom of siekte kan sterf. Namate wêreldwye ekonomiese toestande verbeter, sal dit vir jong wit mense makliker word om hul lewens in die buiteland te lei – veral as die regering voortgaan met dreigemente teen eiendomsregte en die afdwinging van rassekwotas in die sakesektor en werkplek. Geboortesyfers van wit mense is te laag om te vergoed vir mense wat sterf of emigreer. Die slotsom is dat 'n aansienlike vermindering in die wit bevolking voorsien word.
Terwyl wit bevolkingsyfers afneem, sal die breër Suid-Afrikaanse bevolking waarskynlik toeneem. In 1994 was die beraamde bevolking in Suid-Afrika 39 miljoen mense. Die syfer het met 40% toegeneem tot 56 miljoen vandag. MIV-vigs vertraag wel bevolkingsgroei, maar ten spyte daarvan is die bevolking tans 10 miljoen meer mense as 'n dekade gelede.
Wit mense maak tans 'n beraamde 8% van die totale Suid-Afrikaanse bevolking uit. Voortgesette veroudering en toenemende emigrasie kan die persentasie tot tussen 1 en 3% laat daal. Bloot wat die ekonomie betref, sal die implikasie hiervan ingrypend wees.
Pretoria FM SAIRR
Ek wil verseker nie kinders in SA hê nie, en al my vriende wat kinders het of kinders wil hê, emmigreer.
Ek ondersteun en moedig elke wit persoon aan om die land te verlaat.
Ja dit is presies hoekom ons probleme het, bang, hardloop weg. Staan nie op vir ons regte nie.
Het nie kinders nie-ONS is die probleem.
Families wat oorsee gaan-hulle beywer hulself nie vir die nagelatetenes in SA nie.. Koebaai!..
Ander mense was aan selfs met R1000 per maand.
Wat is ONS verskoning?.
Maar ons betaal belasting vir ons onderdrukkers..
Geen murg in ons pype nie-ek is skaam vir my BANG Nasie.
Almal KLA-wee ons gaan uitsterf!.. Jy laat dit dan toe!..
Hou op kla en doen eits!.
As ek en my gesin more die land kan verlaat sal ek dit doen sonder om terug te kyk. My kinders het nie n toekoms hier nie.
Ons en ons kinders gaan nerens heen nie. Dit is ons land. Ons gaan nie handoek ingooi en hensoppers wees nie. Ook nie draadsitters nie. Ons gaan opstaan en ons Glo in ons God en in ons land. In ander lande is daar terrorisme en het hulle ander probleme. Hier gaan nog 'n oplossing vir S A kom. Ons gaan nie weghardloop nie. Ek sal nie met myself kan saamleef as ek soos 'n bangbroek weg moet hardloop nie. Dit is teen my grein. Kry rugraat en staan op vir S A.